מחזה מקורי בעקבות ספרו של עלא חליחל - "יחסי הסודיים עם קרלה ברוני"
משתתפים: יואב הייט, חולוד טאנוס, ח'ליפה נאטור, סלווה נקארה, אודליה סגל, עלי סולימאן, נורמן עיסא.
סופר צעיר (עלי סולימאן) מקבל הזמנה לנסוע לכנס ספרותי בלונדון ומגלה ש'פג תוקפו' של הדרכון שלו. המלחמה בלבנון התחילה ומשרד הפנים סגור. הוא שולח את חברו הטוב האזה (ח'ליפה נאטור) כדי להשיג קצת כסף מהבן דוד (נורמן עיסא) שתמיד מכיר מישהו או יודע משהו.
אמו של הסופר (סלווה נקארה) מעדיפה לראות סדרות בטלויזיה ומסרבת לצפות במהדורת החדשות, ואחותו (חולוד טאנוס) מחפשת שותפים שילכו איתה להפגנות. המלחמה בלבנון נגמרת ומתחילה המלחמה בעזה. הפעם שולח הסופר את האזה ידידו למשימות רומנטיות ושוב הוא מוצא את עצמו למול חומות של סכסוכים, חרדות, ודעה קדומה.
בשכונה קטנה לחופו של הים התיכון, נפגשים האנשים שחולמים, משתוקקים, נאבקים, ומתרסקים. דמויותיו של חליחל נעות בעולם טרגי-קומי, בתוך החומות. אם זה לא היה אמיתי, זה היה מאד מצחיק.
ההצגה תועלה, לחלופין, בשפה העברית ובשפה הערבית.